CELEX: 52012PC0469
Language: el
Date: 2012-09-04
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την υπογραφή εξ ονόματος της Ευρωπαϊκής Ένωσης και την προσωρινή εφαρμογή της συμφωνίας συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Ελβετικής Συνομοσπονδίας, αφετέρου, σχετικά με τα ευρωπαϊκά προγράμματα δορυφορικής πλοήγησης

|
			
		
		
		52012PC0469
		
			ANNEX στην πρόταση απόφασης του Συμβουλίου για την υπογραφή εξ ονόματος της Ευρωπαϊκής Ένωσης και την προσωρινή εφαρμογή της συμφωνίας συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Ελβετικής Συνομοσπονδίας, αφετέρου, σχετικά με τα ευρωπαϊκά προγράμματα δορυφορικής πλοήγησης /* COM/2012/0469 final 2012/0230 (NLE)*/
			
				
		
		
			
			   	ΑΙΤΙΟΛΟΓΙΚΗ
ΕΚΘΕΣΗ
1.           ΠΛΑΙΣΙΟ
ΤΗΣ ΠΡΟΤΑΣΗΣ
 1.1.        Αιτιολόγηση και στόχοι της πρότασης Για τεχνολογικούς, γεωγραφικούς και οικονομικούς λόγους, η Ελβετία διαδραματίζει σημαντικό ρόλο στα ευρωπαϊκά προγράμματα GNSS (παγκόσμια δορυφορικά συστήματα πλοήγησης). Η Ελβετία παρέχει τεχνολογία κρίσιμης σημασίας στο πρόγραμμα Galileo. Σκοπός της παρούσας συμφωνίας είναι να καθοριστούν οι αρχές συνεργασίας, γενικά, καθώς και τα δικαιώματα και οι υποχρεώσεις της Ελβετίας σε τομείς όπως η ασφάλεια και ο έλεγχος των εξαγωγών. Η συμφωνία αποτέλεσε αντικείμενο διαπραγμάτευσης με βάση τις οδηγίες διαπραγμάτευσης που υιοθετήθηκαν από το Συμβούλιο στις 29 Ιουνίου 2010. Το άρθρο 4 παράγραφος 5 και το άρθρο 6 παράγραφος 4 του κανονισμού (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, σχετικά με τη συνέχιση της υλοποίησης των ευρωπαϊκών προγραμμάτων δορυφορικής ραδιοπλοήγησης (EGNOS και Galileo) προβλέπουν τη δυνατότητα τρίτων χωρών να παρέχουν πρόσθετη χρηματοδότηση στα ευρωπαϊκά προγράμματα GNSS, σύμφωνα με τις προϋποθέσεις που θα καθορίζονται σε συμφωνίες δυνάμει του άρθρου 218 της Συνθήκης για τη λειτουργία της Ευρωπαϊκής Ένωσης. Η συμφωνία περιορίζεται σε θέματα που είναι αναγκαία για να καταστεί δυνατή η στενή συνεργασία με την Ελβετία. Η συγκρότηση και η διαχείριση του Galileo και της EGNOS ως προγραμμάτων που καλύπτουν ολόκληρη την ΕΕ καθιστούν προφανή την ανάγκη κοινών προσεγγίσεων και μεθόδων εργασίας μεταξύ όλων των κρατών μελών και ορισμένων τρίτων χωρών, όπως η Νορβηγία και η Ελβετία. Οι κανόνες για τα θέματα αυτά πρέπει να καθοριστούν από τις κυβερνήσεις και να επιβληθούν με συνέπεια σε όλη την Ευρώπη. Η Επιτροπή, ως ο διαχειριστής του προγράμματος που ενεργεί για λογαριασμό της Ένωσης, η οποία έχει την κυριότητα του συστήματος, πρέπει να λαμβάνει όλα τα εύλογα μέτρα για να προωθεί αυτή την συνέπεια. Εάν δεν το πράξει, θα αυξηθούν οι κίνδυνοι για την ασφάλεια. 
 1.2.        Γενικό πλαίσιο Από τις πρώτες ημέρες του προγράμματος, η Ελβετία, ως τρίτη χώρα, είναι από τους στενότερους εταίρους της Ένωσης στο πρόγραμμα Galileo. Η Ελβετία συνέβαλε πολιτικά, τεχνικά και οικονομικά σε όλες τις φάσεις του προγράμματος Galileo, μέσω της συμμετοχής της στην Ευρωπαϊκή Υπηρεσία Διαστήματος (ESA), και επί σειρά ετών συμμετείχε ανεπισήμως στις ειδικές για τη διοίκηση του Galileo δομές της ΕΕ. Η παρούσα συμφωνία θα επισημοποιήσει και θα εμβαθύνει την ένταξη της Ελβετίας στα ευρωπαϊκά προγράμματα GNSS. Χωρίς την παρούσα συμφωνία, αυτό θα ήταν αμφίβολο, όσον αφορά τη φύση της συνεργασίας σε τομείς όπως η ασφάλεια, ο έλεγχος των εξαγωγών, η τυποποίηση, η πιστοποίηση και το ραδιοφάσμα. Επιπλέον, η συμφωνία επιτρέπει στην ΕΕ να θεσπίσει γενικές αρχές, συμπεριλαμβανομένων μέτρων διασφάλισης στους τομείς της ασφάλειας και του ελέγχου των εξαγωγών. 
 1.3.        Ισχύουσες διατάξεις στον τομέα της πρότασης Η συνεργασία της Ελβετίας στο Galileo θα ρυθμιστεί στη συνημμένη συμφωνία, ώστε να καλύπτεται εν γένει η συνεργασία, συμπεριλαμβανομένων αρχών για τη μελλοντική συνεργασία και διατάξεων σχετικά με τη συμπληρωματικότητα, όσον αφορά τη συνεργασία σε θέματα ασφάλειας, τυποποίησης και πιστοποίησης. 
 1.4.        Συνοχή με τις άλλες πολιτικές και στόχους της Ένωσης Η πρόταση εναρμονίζεται με την πολιτική ένταξης στα ευρωπαϊκά προγράμματα GNSS ορισμένων τρίτων χωρών που είναι μέλη της ESA και, επομένως, συμμετείχαν από την αρχή στο Galileo και την EGNOS. Επιπλέον, προωθεί τους στόχους της Επιτροπής για την ενίσχυση της ενωσιακής προοπτικής για συνεργασία σε πολιτικές που αφορούν τη μη διάδοση. 
2.           ΑΠΟΤΕΛΕΣΜΑΤΑ
ΤΩΝ
ΔΙΑΒΟΥΛΕΥΣΕΩΝ
ΜΕ ΤΑ ΕΝΔΙΑΦΕΡΟΜΕΝΑ
ΜΕΡΗ ΚΑΙ
ΕΚΤΙΜΗΣΗ ΤΩΝ
ΕΠΙΠΤΩΣΕΩΝ
 2.1.        Διαβούλευση με τα ενδιαφερόμενα μέρη 
 Μέθοδοι διαβούλευσης, κύριοι στοχευόμενοι τομείς και γενικά χαρακτηριστικά των ερωτηθέντων Η ειδική επιτροπή του Συμβουλίου, οι αρχές των κρατών μελών και της Ελβετίας συμμετείχαν στις διαβουλεύσεις, μέσω πολυμερών συνεδριάσεων, τόσο στο στάδιο των οδηγιών διαπραγμάτευσης όσο και κατά τις διαπραγματεύσεις. Στους συνομιλητές συγκαταλέγονταν εμπειρογνώμονες σε θέματα τεχνικά, ασφάλειας και μεταφορών από τις αρχές των κρατών μελών και της Ελβετίας, τα υπουργεία Εξωτερικών, Άμυνας και Εσωτερικών, από την ESA και τους εθνικούς οργανισμούς διαστήματος. 
 Σύνοψη των απαντήσεων και τρόπος συνεκτίμησής τους Οι εν λόγω εμπλεκόμενοι υποστήριξαν την αμεσότερη ενσωμάτωση της Ελβετίας στη συνεργασία επί θεμάτων που αφορούν τα ευρωπαϊκά προγράμματα GNSS και υπογράμμισαν τη σημασία της ένταξης στη συμφωνία θεμάτων όπως η ασφάλεια και ο έλεγχος των εξαγωγών. 
 2.2.        Συγκέντρωση και χρησιμοποίηση εμπειρογνωμοσύνης 
 Σχετικοί επιστημονικοί τομείς/τομείς εμπειρογνωμοσύνης Διαστημική τεχνολογία/επίγειες εγκαταστάσεις, ασφάλεια/βιομηχανική και κρατική ασφάλεια, ασφάλεια πληροφοριών και διεθνές δίκαιο/προνόμια και ασυλία 
 Χρησιμοποιηθείσα μεθοδολογία Συνεδριάσεις και ανταλλαγή πληροφοριών 
 Κύριες οργανώσεις/εμπειρογνώμονες που συμμετείχαν στη διαβούλευση Υπουργεία και οργανισμοί διαστήματος των κρατών μελών της ΕΕ, ESA, βιομηχανία διαστήματος 
 Σύνοψη των συμβουλών που ελήφθησαν και αξιοποιήθηκαν Δεν αναφέρθηκαν δυνητικοί σοβαροί κίνδυνοι με αμετάκλητες επιπτώσεις. 
 Επικράτησε ευρεία συναίνεση ως προς τις αρχές συνεργασίας που προβλέπονται στη συμφωνία και τον στόχο της αμεσότερης ενσωμάτωσης της Ελβετίας στο πρόγραμμα, συμπεριλαμβανομένων των δικαιωμάτων και των αντίστοιχων υποχρεώσεων. 
 Χρησιμοποιηθέντα μέσα για τη δημοσιοποίηση των γνωμοδοτήσεων των εμπειρογνωμόνων Τα συμπεράσματα των εμπειρογνωμόνων επί θεμάτων ασφάλειας δεν δημοσιεύθηκαν. 
 2.3.        Εκτίμηση επιπτώσεων Σκοπός της δράσης είναι να εξασφαλισθεί η αμεσότερη συμμετοχή της Ελβετίας στις φάσεις κατασκευής και λειτουργίας του Galileo και της EGNOS. Οι δύο αυτές πρωτοβουλίες περιλαμβάνουν σημαντικές βιομηχανικές, οικονομικές και στρατηγικές συνιστώσες. Η διοίκηση των ευρωπαϊκών προγραμμάτων GNSS αναθεωρήθηκε με τον κανονισμό (ΕΚ) αριθ. 683/2008, με τον οποίο το επίκεντρο μετατοπίσθηκε από συμπράξεις δημόσιου – ιδιωτικού τομέα σε προγράμματα υπό τη διαχείριση και συστήματα υπό την κυριότητα της Ένωσης. Η εξέλιξη αυτή, καθώς και το περιεχόμενο της συνεργασίας που έχει αντίκτυπο στην ασφάλεια, απαιτούν την λήψη κανονιστικών μέτρων. Κατά συνέπεια, εξετάσθηκαν τρεις επιλογές για την επίτευξη αυτού του στόχου. Η πρώτη επιλογή ήταν να συνδεθεί η Ελβετία στο πρόγραμμα μέσω ειδικού φορέα διεθνούς συνεργασίας (Διεθνές Συμβούλιο Galileo), όπου θα περιλαμβάνονται όλες οι τρίτες χώρες που ενδιαφέρονται για το πρόγραμμα Galileo. Η επιλογή αυτή εγκαταλείφθηκε μετά από μακρές συζητήσεις με την Ελβετία και άλλες τρίτες χώρες, όπως η Νορβηγία, σχετικά με τον φορέα αυτό. Από την Ελβετία διατυπώθηκε η άποψη ότι δεν θα ήταν δίκαιο να τύχει της ίδιας μεταχείρισης όπως ελάχιστα ενσωματωμένες μη ευρωπαϊκές τρίτες χώρες που δεν συνεισφέρουν χρηματοδοτικά στο πρόγραμμα. Η δεύτερη επιλογή ήταν η σύναψη της συνημμένης συμφωνίας. Έτσι ενισχύονται πρακτικά οι διατάξεις για την ασφάλεια και τον έλεγχο των εξαγωγών και παρέχεται η δυνατότητα ένταξης αρχών και μηνυμάτων που θα προλειάνουν το έδαφος για αμοιβαία επωφελή μακροπρόθεσμη σχέση συνεργασίας αλλά και εξεύρεσης πρόσθετης χρηματοδότησης. Η τρίτη επιλογή θα ήταν να μην αναληφθεί καμία ενέργεια. Αυτό θα είχε ως αποτέλεσμα την ασάφεια των σχέσεων με την Ελβετία στον τομέα των GNSS. 
3.           ΝΟΜΙΚΑ
ΣΤΟΙΧΕΙΑ ΤΗΣ
ΠΡΟΤΑΣΗΣ
 3.1.        Σύνοψη της προτεινόμενης δράσης Η Επιτροπή προτείνει στο Συμβούλιο να εγκρίνει την υπογραφή και την προσωρινή εφαρμογή της συμφωνίας συνεργασίας για τα ευρωπαϊκά προγράμματα δορυφορικής πλοήγησης μεταξύ της ΕΕ, των κρατών μελών της και της Ελβετίας. Η προσωρινή εφαρμογή των στοιχείων της συμφωνίας που εμπίπτουν στην αρμοδιότητα της ΕΕ αποτελεί αναγκαίο μέτρο για να επιταχυνθεί η εφαρμογή της συμφωνίας και να δοθεί η ελβετική χρηματοδοτική συνεισφορά στα προγράμματα. 
 3.2.        Νομική βάση Το άρθρο 172, σε συνδυασμό με το άρθρο 218 παράγραφος 5 και το άρθρο 218 παράγραφος 8 πρώτο εδάφιο της Συνθήκης για τη λειτουργία της Ευρωπαϊκής Ένωσης. 
 3.3.        Αρχή της επικουρικότητας Εφαρμόζεται η αρχή της επικουρικότητας, καθώς η πρόταση δεν εμπίπτει στην αποκλειστική αρμοδιότητα της Ένωσης. 
 Οι στόχοι της πρότασης δεν είναι δυνατόν να επιτευχθούν σε ικανοποιητικό βαθμό από τα κράτη μέλη για τους ακόλουθους λόγους. 
 Το πρόγραμμα Galileo, το κόστος του οποίου εκτιμάται σε αρκετά δισεκατομμύρια ευρώ, αποτελεί ευρωπαϊκή πρωτοβουλία την οποία κανένα κράτος δεν προτίθεται να χρηματοδοτήσει μόνο του. Το περιεχόμενο της προτεινόμενης συμφωνίας δεν μπορεί να περιοριστεί σε ένα μόνο κράτος μέλος ή ομάδα κρατών μελών, αλλά αφορά το σύνολο της Ένωσης και, σε ορισμένα θέματα, έχει ακόμη και παγκόσμιο αντίκτυπο. 
 Οι βιομηχανικές και τεχνικές γνώσεις στον τομέα του διαστήματος κατανέμονται σε διάφορες ευρωπαϊκές χώρες, μεταξύ των οποίων και η Ελβετία, και κανένα κράτος δεν μπορεί να κατέχει όλες αυτές τις γνώσεις. Χωρίς συντονισμένες προσπάθειες και από κοινού αξιοποίηση των πληροφοριών είναι μεγαλύτερος ο κίνδυνος να συμφωνηθούν με την Ελβετία λύσεις υποδεέστερες των βέλτιστων. Σφάλματα στον τομέα της ασφάλειας θα έθεταν σε κίνδυνο την εξασφαλισμένη προμήθεια κατασκευαστικών μερών για τα ευρωπαϊκά προγράμματα GNSS που υπόκεινται σε έλεγχο εξαγωγών. Τούτο θα επέφερε αύξηση του κόστους των προγραμμάτων. 
 Επίσης, το μέγεθος και η πολυπλοκότητα των ευρωπαϊκών προγραμμάτων GNSS απαιτούν συγκεντρωτικές και απλουστευμένες δομές διαχείρισης και σαφείς διεπαφές μεταξύ της Ένωσης και τρίτων χωρών. Ένα ευρύ δίκτυο διμερών σχέσεων με την Ελβετία θα είχε μεγάλο κίνδυνο αδυναμιών, καθυστερήσεων και αντιφάσεων, οι οποίες, δεδομένου ότι πρόκειται για μεγάλο έργο, γρήγορα θα συνεπάγονταν υψηλότερες δαπάνες εις βάρος του προϋπολογισμού της Ένωσης. Εξάλλου, εάν τα κράτη μέλη ενεργούσαν μεμονωμένα, θα ήταν μικρότερες οι δυνατότητές τους να επιβάλλουν αρχές και προϋποθέσεις στην Ελβετία, σε σύγκριση με τις δυνατότητες που προσφέρει η συνεργασία. 
 Η συμφωνία περιορίζεται σε κοινές αρχές και δεσμεύσεις συνεργασίας και στα ειδικά ζητήματα που αποτελούν μέρος των ευρωπαϊκών προγραμμάτων GNSS υπό την κυριότητα της ΕΚ. Η συμφωνία βασίζεται στις υπάρχουσες δυνατότητες των κρατών μελών (π.χ. έλεγχος εξαγωγών, ανταλλαγή ευαίσθητων πληροφοριών) για την εφαρμογή των περισσότερων διατάξεων της συμφωνίας. 
 Συνεπώς, η πρόταση συνάδει με την αρχή της επικουρικότητας. 
 3.4.        Αρχή της αναλογικότητας Η πρόταση συνάδει με την αρχή της αναλογικότητας για τους ακόλουθους λόγους: 
 Η συμφωνία αποτελεί παγίως τη συνηθέστερη πράξη στις διεθνείς σχέσεις, είναι αποτέλεσμα συνεργασίας υφιστάμενων ομάδων εργασίας εμπειρογνωμόνων και πρέπει να εγκριθεί από τις υφιστάμενες δομές λήψης αποφάσεων. Με τη συμφωνία δεν δημιουργούνται νέες διοικητικές δομές. 
 3.5.        Επιλογή νομικών μέσων 
 Η διεθνής συμφωνία είναι η μόνη μορφή πράξης που εξασφαλίζει τη συνοχή σε όλη την Ένωση όσον αφορά τις σχέσεις με την Ελβετία για τη δορυφορική πλοήγηση. Η ενιαία εφαρμογή της είναι ιδιαίτερα σημαντική για την ασφάλεια, που αποτελεί μείζον θέμα της συμφωνίας. Παράλληλα, η συμφωνία παρέχει ευελιξία ως προς τα μέτρα εφαρμογής, ιδίως στον τομέα της τυποποίησης και της πιστοποίησης, όπου τα κράτη μέλη είναι οι κύριοι συντελεστές στο πλαίσιο διεθνών οργανισμών. Οι Συνθήκες δεν προβλέπουν άλλες εφικτές επιλογές για τη ρύθμιση των σχέσεων με τρίτη χώρα. 
4.           ΔΗΜΟΣΙΟΝΟΜΙΚΕΣ
ΕΠΙΠΤΩΣΕΙΣ 
Η
πρόταση έχει
μόνο θετική
επίδραση στον
προϋπολογισμό
της Ένωσης. Η
Ελβετία θα
συμμετάσχει
χρηματοδοτικά
στα ευρωπαϊκά
προγράμματα GNSS
με τον ίδιο τρόπο
που συμμετέχει
στο 7ο
πρόγραμμα-πλαίσιο
της ΕΕ για τις
ΤΠΕ. Η ελβετική
συνεισφορά θα
υπολογιστεί με
βάση τον
συντελεστή
αναλογικότητας,
ο οποίος
προκύπτει
βάσει του
λόγου του ακαθάριστου
εγχώριου
προϊόντος της
Ελβετίας, σε
τιμές αγοράς,
και του
αθροίσματος
των ακαθάριστων
εγχώριων
προϊόντων, σε
τιμές αγοράς,
των κρατών
μελών της
Ευρωπαϊκής
Ένωσης.
5.           ΠΡΟΑΙΡΕΤΙΚΑ
ΣΤΟΙΧΕΙΑ 
Η
πρόταση
περιλαμβάνει
ρήτρα
επανεξέτασης.
2012/0230 (NLE)
Πρόταση
ΑΠΟΦΑΣΗ
ΤΟΥ ΣΥΜΒΟΥΛΙΟΥ
για την
υπογραφή εξ
ονόματος της
Ευρωπαϊκής
Ένωσης και την
προσωρινή
εφαρμογή της
συμφωνίας
συνεργασίας μεταξύ
της Ευρωπαϊκής
Ένωσης και των
κρατών μελών της,
αφενός, και της
Ελβετικής
Συνομοσπονδίας,
αφετέρου,
σχετικά με τα
ευρωπαϊκά
προγράμματα
δορυφορικής
πλοήγησης
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής Ένωσης
και ιδίως το
άρθρο 172, σε
συνδυασμό με
το άρθρο 218 παράγραφος
5,
Έχοντας
υπόψη την
πρόταση της
Ευρωπαϊκής
Επιτροπής,
Εκτιμώντας
τα ακόλουθα:
(1)       Με
απόφασή του
στις 29 Ιουνίου 2010
το Συμβούλιο
εξουσιοδότησε
την Επιτροπή
να αρχίσει
διαπραγματεύσεις
με την Ελβετία
για τη σύναψη
συμφωνίας
συνεργασίας
σχετικά με τη
δορυφορική
πλοήγηση.
(2)       Η εν
λόγω συμφωνία
συνεργασίας
προβλέπει τη
συμμετοχή της
Ελβετίας στα
ευρωπαϊκά
προγράμματα
δορυφορικής
πλοήγησης. Ως
ανταπόδοση, η
Ελβετία θα
συνεισφέρει
χρηματοδοτικά
στα
προγράμματα.
(3)       Οι
διαπραγματεύσεις
ολοκληρώθηκαν
επιτυχώς με τη
μονογραφή της
συμφωνίας στις
[xx 2012].
(4)       Επομένως,
η συμφωνία θα
πρέπει να
υπογραφεί εξ
ονόματος της
Ευρωπαϊκής
Ένωσης, με την
επιφύλαξη της
σύναψής της
μεταγενέστερα.
(5)       Με
σκοπό να
εξασφαλιστεί η
άμεση εφαρμογή
και η κατάλληλη
συμμετοχή της
Ελβετίας, τα
στοιχεία των προγραμμάτων
που εμπίπτουν
στην
αρμοδιότητα της
Ευρωπαϊκής
Ένωσης θα
πρέπει να
εφαρμοστούν
προσωρινά
σύμφωνα με το άρθρο
27 παράγραφος 2
της συμφωνίας,
ΕΞΕΔΩΣΕ
ΤΗΝ ΠΑΡΟΥΣΑ
ΑΠΟΦΑΣΗ: 
Άρθρο 1
Η
υπογραφή της
συμφωνίας
συνεργασίας
για δορυφορική
πλοήγηση
μεταξύ της
Ευρωπαϊκής
Ένωσης και των
κρατών μελών
της και της
Ελβετίας, εξ
ονόματος της
Ένωσης, με την
επιφύλαξη της
σύναψης της
προαναφερόμενης
συμφωνίας. 
Το
κείμενο της
συμφωνίας
επισυνάπτεται
στην παρούσα
απόφαση. 
Άρθρο 2 
Η Γενική
Γραμματεία του
Συμβουλίου
καταρτίζει την
πράξη
εξουσιοδότησης
του(των)
προσώπου(-ων)
που θα ορίσει ο
διαπραγματευτής
της συμφωνίας
για την υπογραφή
της συμφωνίας,
με την
επιφύλαξη της
σύναψής της. 
Άρθρο 3 
Η
συμφωνία
εφαρμόζεται
προσωρινά,
σύμφωνα με το άρθρο
27 παράγραφος 2
της συμφωνίας,
εν αναμονή της
ολοκλήρωσης
των
διαδικασιών
για τη σύναψή
της. Η Επιτροπή
δημοσιεύει
ανακοίνωση
στην Επίσημη
Εφημερίδα της
Ευρωπαϊκής
Ένωσης, με την
οποία παρέχει
πληροφορίες
σχετικά με την
ημερομηνία προσωρινής
εφαρμογής της
συμφωνίας. 
Άρθρο 4 
Η
παρούσα
απόφαση
αρχίζει να
ισχύει από την
ημέρα έκδοσής
της.
Βρυξέλλες,
                                                                       Για
το Συμβούλιο
                                                                       Ο
Πρόεδρος
ΝΟΜΟΘΕΤΙΚΟ
ΔΗΜΟΣΙΟΝΟΜΙΚΟ
ΔΕΛΤΙΟ ΓΙΑ
ΠΡΟΤΑΣΕΙΣ ΜΕ
ΔΗΜΟΣΙΟΝΟΜΙΚΗ
ΕΠΙΠΤΩΣΗ
ΑΠΟΚΛΕΙΣΤΙΚΑ
ΣΤΑ ΕΣΟΔΑ
1.           ΟΝΟΜΑΣΙΑ
ΤΗΣ ΠΡΟΤΑΣΗΣ: 
ΣΥΜΦΩΝΙΑ
ΣΥΝΕΡΓΑΣΙΑΣ
ΜΕΤΑΞΥ ΤΗΣ
ΕΥΡΩΠΑΪΚΗΣ ΕΝΩΣΗΣ
ΚΑΙ ΤΩΝ ΚΡΑΤΩΝ
ΜΕΛΩΝ ΤΗΣ,
ΑΦΕΝΟΣ, ΚΑΙ ΤΗΣ
ΕΛΒΕΤΙΚΗΣ
ΣΥΝΟΜΟΣΠΟΝΔΙΑΣ,
ΑΦΕΤΕΡΟΥ,
ΣΧΕΤΙΚΑ ΜΕ ΤΑ ΕΥΡΩΠΑΪΚΑ
ΠΡΟΓΡΑΜΜΑΤΑ
ΔΟΡΥΦΟΡΙΚΗΣ
ΠΛΟΗΓΗΣΗΣ.
2.           ΓΡΑΜΜΕΣ
ΠΡΟΫΠΟΛΟΓΙΣΜΟΥ:
Κεφάλαιο:
66
Άρθρο: 660
Σημείο: 6600
Ποσό που
εγγράφεται
στον
προϋπολογισμό
για το έτος
αναφοράς: π.υ.
3.           ΔΗΜΟΣΙΟΝΟΜΙΚΕΣ
ΕΠΙΠΤΩΣΕΙΣ 
Πρόταση
χωρίς
δημοσιονομική
επίπτωση στις
δαπάνες, αλλά
με
δημοσιονομική
επίπτωση στα
έσοδα – η επίπτωση
στα έσοδα
είναι η
ακόλουθη:
(σε
ευρώ)
   ||   || 
 Γραμμή προϋπολογισμού || Έσοδα || Περίοδος 12 μηνών, από την || 2012 
 Άρθρο 660· Σημείο 6600   || Άλλες εισφορές και επιστροφές με ειδικό προορισμό – Έσοδα με ειδικό προορισμό || 01/01/2012 || 20 000 000 
 Κατάσταση μετά τη δράση 
   || 2013 || 2014 || 2015 || 2016 || … 
 Άρθρο 660· Σημείο 6600   || 40 000 000 || 20 050 870 || Θα υπολογιστεί αργότερα || Θα υπολογιστεί αργότερα || Θα υπολογιστεί αργότερα 
4.           ΜΕΤΡΑ
ΓΙΑ ΤΗΝ
ΚΑΤΑΠΟΛΕΜΗΣΗ
ΤΗΣ ΑΠΑΤΗΣ
5.           ΑΛΛΕΣ
ΠΑΡΑΤΗΡΗΣΕΙΣ 
α)           Η
συμφωνία
συνεργασίας ΕΕ
– Ελβετίας για
τα GNSS είναι
αορίστου
διάρκειας. Η
ελβετική
χρηματοδοτική
συνεισφορά στα
ευρωπαϊκά
προγράμματα
δορυφορικής
πλοήγησης για
την περίοδο 2008-2013
ανέρχεται σε
60 000 000 ευρώ και
για το 2014 σε 20 050 870
ευρώ.
β)           Η
ελβετική
χρηματοδοτική
συνεισφορά θα
υπολογιστεί
βάσει του
συντελεστή
αναλογικότητας
που ορίζεται
στο άρθρο 18 της
συμφωνίας. Για
την περίοδο 2008-2013, ο
εν λόγω
συντελεστής
αναλογικότητας
εφαρμόζεται
στο ποσό των 3 005
εκατομμυρίων
ευρώ. Από το 2014 και
μετά, ο ίδιος
συντελεστής
αναλογικότητας
θα εφαρμόζεται
στις ετήσιες πιστώσεις
του
προϋπολογισμού
των ευρωπαϊκών
προγραμμάτων
δορυφορικής
πλοήγησης.
ΔΗΛΩΣΗ
της Ευρωπαϊκής
Επιτροπής
Η
Επιτροπή
υπενθυμίζει το
γενικό
πολιτικό στόχο
της να
διαπραγματεύεται
ενωσιακές μόνο
συμφωνίες όπου
ενδείκνυται.
____________________
ΣΥΜΦΩΝΙΑ
ΣΥΝΕΡΓΑΣΙΑΣ
ΜΕΤΑΞΥ ΤΗΣ
ΕΥΡΩΠΑΪΚΗΣ ΕΝΩΣΗΣ
ΚΑΙ ΤΩΝ ΚΡΑΤΩΝ
ΜΕΛΩΝ ΤΗΣ,
ΑΦΕΝΟΣ, ΚΑΙ ΤΗΣ
ΕΛΒΕΤΙΚΗΣ
ΣΥΝΟΜΟΣΠΟΝΔΙΑΣ,
ΑΦΕΤΕΡΟΥ, ΓΙΑ
ΤΑ ΕΥΡΩΠΑΪΚΑ ΠΡΟΓΡΑΜΜΑΤΑ
ΔΟΡΥΦΟΡΙΚΗΣ
ΠΛΟΗΓΗΣΗΣ
Η
ΕΥΡΩΠΑΪΚΗ
ΕΝΩΣΗ,
και
TΟ
ΒΑΣΙΛΕΙΟ ΤΟΥ
ΒΕΛΓΙΟΥ,
Η
ΔΗΜΟΚΡΑΤΙΑ ΤΗΣ
ΒΟΥΛΓΑΡΙΑΣ,
Η
ΤΣΕΧΙΚΗ
ΔΗΜΟΚΡΑΤΙΑ,
ΤΟ
ΒΑΣΙΛΕΙΟ ΤΗΣ
ΔΑΝΙΑΣ,
Η
ΟΜΟΣΠΟΝΔΙΑΚΗ
ΔΗΜΟΚΡΑΤΙΑ ΤΗΣ
ΓΕΡΜΑΝΙΑΣ,
Η
ΔΗΜΟΚΡΑΤΙΑ ΤΗΣ
ΕΣΘΟΝΙΑΣ,
Η
ΕΛΛΗΝΙΚΗ
ΔΗΜΟΚΡΑΤΙΑ,
ΤΟ
ΒΑΣΙΛΕΙΟ ΤΗΣ
ΙΣΠΑΝΙΑΣ,
Η
ΓΑΛΛΙΚΗ
ΔΗΜΟΚΡΑΤΙΑ,
Η
ΙΡΛΑΝΔΙΑ,
Η
ΙΤΑΛΙΚΗ
ΔΗΜΟΚΡΑΤΙΑ,
Η
ΚΥΠΡΙΑΚΗ
ΔΗΜΟΚΡΑΤΙΑ,
Η
ΔΗΜΟΚΡΑΤΙΑ ΤΗΣ
ΛΕΤΟΝΙΑΣ,
Η
ΔΗΜΟΚΡΑΤΙΑ ΤΗΣ
ΛΙΘΟΥΑΝΙΑΣ,
ΤΟ
ΜΕΓΑΛΟ ΔΟΥΚΑΤΟ
ΤΟΥ
ΛΟΥΞΕΜΒΟΥΡΓΟΥ,
Η
ΟΥΓΓΑΡΙΑ,
Η
ΔΗΜΟΚΡΑΤΙΑ ΤΗΣ
ΜΑΛΤΑΣ,
ΤΟ
ΒΑΣΙΛΕΙΟ ΤΩΝ
ΚΑΤΩ ΧΩΡΩΝ,
Η
ΔΗΜΟΚΡΑΤΙΑ ΤΗΣ
ΑΥΣΤΡΙΑΣ,
Η
ΔΗΜΟΚΡΑΤΙΑ ΤΗΣ
ΠΟΛΩΝΙΑΣ,
Η
ΠΟΡΤΟΓΑΛΙΚΗ
ΔΗΜΟΚΡΑΤΙΑ,
Η
ΡΟΥΜΑΝΙΑ,
Η
ΔΗΜΟΚΡΑΤΙΑ ΤΗΣ
ΣΛΟΒΕΝΙΑΣ,
Η
ΣΛΟΒΑΚΙΚΗ
ΔΗΜΟΚΡΑΤΙΑ,
Η
ΔΗΜΟΚΡΑΤΙΑ ΤΗΣ
ΦΙΝΛΑΝΔΙΑΣ,
ΤΟ
ΒΑΣΙΛΕΙΟ ΤΗΣ
ΣΟΥΗΔΙΑΣ,
ΤΟ
ΗΝΩΜΕΝΟ
ΒΑΣΙΛΕΙΟ ΤΗΣ
ΜΕΓΑΛΗΣ
ΒΡΕΤΑΝΙΑΣ ΚΑΙ
ΤΗΣ ΒΟΡΕΙΑΣ
ΙΡΛΑΝΔΙΑΣ,
Συμβαλλόμενα
μέρη της
Συνθήκης για
την ίδρυση της
Ευρωπαϊκής
Ένωσης και της
Συνθήκης για
τη λειτουργία
της Ευρωπαϊκής
Ένωσης, εφεξής
αναφερόμενα ως
«τα κράτη μέλη»,
αφενός,
και
η
ΕΛΒΕΤΙΚΗ
ΣΥΝΟΜΟΣΠΟΝΔΙΑ,
εφεξής
καλούμενη «η
Ελβετία»,
αφετέρου,
εφεξής
αναφερόμενα ως
«το Μέρος» ή «τα
Μέρη»,
ΕΚΤΙΜΩΝΤΑΣ
ότι η ανάπτυξη
ενός
παγκόσμιου
δορυφορικού
συστήματος
πλοήγησης (Global Navigation
Satellite System, στο εξής «GNSS»)
ειδικά
σχεδιασμένο για
μη
στρατιωτικούς
σκοπούς, θα
είναι προς το
κοινό
συμφέρον, 
ΑΝΑΓΝΩΡΙΖΟΝΤΑΣ
τη
σπουδαιότητα
της συμβολής
των ευρωπαϊκών
προγραμμάτων GNSS
στην υποδομή
πλοήγησης και
πληροφοριών
στην Ευρωπαϊκή
Ένωση και στην
Ελβετία,
ΕΚΤΙΜΩΝΤΑΣ
την αυξανόμενη
ανάπτυξη των
εφαρμογών GNSS
στην Ευρωπαϊκή
Ένωση και
άλλες περιοχές
του κόσμου,
ΕΚΤΙΜΩΝΤΑΣ
το κοινό
συμφέρον
μακροπρόθεσμης
συνεργασίας
μεταξύ της
Ευρωπαϊκής
Ένωσης, των
κρατών μελών της
και της
Ελβετίας στον
τομέα της
δορυφορικής πλοήγησης,
ΑΝΑΓΝΩΡΙΖΟΝΤΑΣ
τη στενή
συμμετοχή της
Ελβετίας στα
προγράμματα Galileo
και EGNOS ήδη από
τις φάσεις
καθορισμού
τους,
ΕΚΤΙΜΩΝΤΑΣ
τα ψηφίσματα
του Συμβουλίου
Διαστήματος,
ιδίως αυτά για
την «Ευρωπαϊκή
πολιτική
διαστήματος»,
της 22ας Μαΐου 2007,
και για την «Προώθηση
της ευρωπαϊκής
διαστημικής
πολιτικής», της
29ης
Σεπτεμβρίου 2008,
στα οποία
αναγνωρίζεται
ότι η
Ευρωπαϊκή
Ένωση, η
Ευρωπαϊκή
Υπηρεσία
Διαστήματος
(στη συνέχεια «ESA»)
και τα
αντίστοιχα κράτη
μέλη τους
αποτελούν τους
τρεις κύριους
παράγοντες της
ευρωπαϊκής
πολιτικής
διαστήματος,
καθώς και το
ψήφισμα
«Παγκόσμιες
προκλήσεις: πλήρης
εκμετάλλευση
των ευρωπαϊκών
διαστημικών
συστημάτων»,
της 25ης
Νοεμβρίου 2010, το
οποίο καλεί την
Ευρωπαϊκή
Επιτροπή και
την ESA να
απλουστεύσουν,
για κράτη μέλη
που δεν είναι
μέλη της και
της ΕΕ και της ESΑ,
τη διαδικασία
συμμετοχής
τους σε όλες
τις φάσεις των
προγραμμάτων
συνεργασίας,
ΕΚΤΙΜΩΝΤΑΣ
την ανακοίνωση
της Επιτροπής
«Προς μία
διαστημική
στρατηγική της
Ευρωπαϊκής
Ένωσης στην
υπηρεσία του
πολίτη», της 4ης
Απριλίου 2011,
ΕΠΙΘΥΜΩΝΤΑΣ
να
επισημοποιήσουν
τη συνεργασία
σε όλες τις
πτυχές των
ευρωπαϊκών
προγραμμάτων GNSS,
ΑΝΑΓΝΩΡΙΖΟΝΤΑΣ
το ενδιαφέρον
της Ελβετίας
για όλες τις
υπηρεσίες GNSS που
προσφέρουν η EGNOS
και το Galileo,
συμπεριλαμβανομένης
της Κρατικά
Ρυθμιζόμενης
Υπηρεσίας (στη
συνέχεια «PRS»),
ΕΚΤΙΜΩΝΤΑΣ
τη συμφωνία
της 25ης Ιουνίου
2007 για την επιστημονική
και
τεχνολογική
συνεργασία
μεταξύ της
Ευρωπαϊκής
Κοινότητας και
της Ευρωπαϊκής
Κοινότητας
Ατομικής Ενέργειας,
αφενός, και της
Ελβετικής
Συνομοσπονδίας,
αφετέρου,
ΑΝΑΓΝΩΡΙΖΟΝΤΑΣ
τη συμφωνία
της 28ης
Απριλίου 2008 μεταξύ
της Ελβετικής
Συνομοσπονδίας
και της Ευρωπαϊκής
Ένωσης σχετικά
με διαδικασίες
ασφάλειας για
την ανταλλαγή
διαβαθμισμένων
πληροφοριών
(στη συνέχεια
«Συμφωνία
Ασφάλειας«),
ΕΚΤΙΜΩΝΤΑΣ
τα οφέλη του
ισοδύναμου
επιπέδου ασφάλειας
των ευρωπαϊκών
GNSS και των
υπηρεσιών τους
στα εδάφη των
Μερών,
ΑΝΑΓΝΩΡΙΖΟΝΤΑΣ
τις
υποχρεώσεις
των Μερών στο
πλαίσιο του
διεθνούς
δικαίου, ιδίως
τις υποχρεώσεις
της Ελβετίας
ως μόνιμα
ουδέτερου
κράτους, 
ΑΝΑΓΝΩΡΙΖΟΝΤΑΣ
ότι ο
κανονισμός (ΕΚ)
αριθ. 683/2008 ορίζει
ότι η
Ευρωπαϊκή
Κοινότητα
είναι κύριος
όλων των
υλικών και
άυλων
περιουσιακών
στοιχείων που
δημιουργούνται
ή
αναπτύσσονται
στο πλαίσιο
των ευρωπαϊκών
προγραμμάτων GNSS,
όπως ορίζεται
στον κανονισμό
(ΕΚ) αριθ. 683/2008 του
Ευρωπαϊκού
Κοινοβουλίου
και του
Συμβουλίου,
της 9ης Ιουλίου
2008, σχετικά με τη
συνέχιση της
υλοποίησης των
ευρωπαϊκών
προγραμμάτων
δορυφορικής
ραδιοπλοήγησης
(EGNOS και Galileo), 
ΕΚΤΙΜΩΝΤΑΣ
τον κανονισμό
(ΕΕ) αριθ. 912/2010, της
22ας
Σεπτεμβρίου 2010,
για τη σύσταση
Οργανισμού του
ευρωπαϊκού GNSS,
ΕΚΤΙΜΩΝΤΑΣ
την απόφαση
αριθ. 1104/2011/ΕΕ, της
25ης Οκτωβρίου 2011,
σχετικά με τις
μεθόδους
πρόσβασης στην
κρατικά
ρυθμιζόμενη
υπηρεσία,
ΣΥΜΦΩΝΗΣΑΝ
ΤΑ ΕΞΗΣ:
I.            ΓΕΝΙΚΕΣ
ΔΙΑΤΑΞΕΙΣ
Άρθρο 1
Στόχος
1.
Στόχος της
παρούσας
συμφωνίας
είναι να
ενθαρρύνει, να
διευκολύνει
και να
εντείνει τη
μακροπρόθεσμη
συνεργασία
μεταξύ των
Μερών στη
δορυφορική πλοήγηση
που ελέγχεται
από πολιτικές
αρχές και, ιδίως,
με τη συμμετοχή
της Ελβετίας
στα ευρωπαϊκά
προγράμματα GNSS.
2. Η
μορφή και οι
όροι της
ελβετικής
συμμετοχής στα
προγράμματα
ορίζονται στην
παρούσα
συμφωνία.
Άρθρο 2
Ορισμοί
Για
τους σκοπούς
της παρούσας
συμφωνίας
νοούνται ως:
1.
«Ευρωπαϊκό
παγκόσμιο
σύστημα
δορυφορικής
πλοήγησης»
(ευρωπαϊκό GNSS): το
σύστημα που
έχει καθιερωθεί
στο πλαίσιο
του
προγράμματος
Galileo και της Ευρωπαϊκής
Υπηρεσίας
Πλοήγησης με
Υπέρθεση
Γεωστατικών
Δορυφόρων (EGNOS).
2.
«Επαύξηση»: οι
περιφερειακοί
ή τοπικοί
μηχανισμοί,
όπως η EGNOS, οι
οποίοι δίνουν
στους χρήστες
του παγκόσμιου
GNSS τη δυνατότητα
να έχουν
καλύτερες
επιδόσεις,
όπως επαυξημένη
ακρίβεια,
διαθεσιμότητα,
ακεραιότητα
και αξιοπιστία.
3. «Galileo»:
αυτόνομο μη
στρατιωτικό
ευρωπαϊκό
σύστημα παγκόσμιας
δορυφορικής
πλοήγησης,
εντοπισμού
θέσης και
χρονοπροσδιορισμού
για την παροχή
υπηρεσιών GNSS, το
οποίο έχει
σχεδιαστεί και
αναπτυχθεί από
την Ευρωπαϊκή
Ένωση, την ESA και
τα κράτη μέλη
τους. Η
λειτουργία του
Galileo είναι δυνατό
να μεταβιβαστεί
σε ιδιώτη. Το Galileo
προβλέπει
υπηρεσίες ανοικτής
πρόσβασης,
εμπορικές
υπηρεσίες,
υπηρεσίες
προστασίας της
ασφάλειας της
ανθρώπινης
ζωής, υπηρεσίες
έρευνας και
διάσωσης, όπως
και μια κρατικά
ρυθμιζόμενη
υπηρεσία,
προστατευόμενη
και περιορισμένης
προσπελασιμότητας,
ειδικά
σχεδιασμένη
για την
εξυπηρέτηση
των αναγκών
εγκεκριμένων
χρηστών του
δημόσιου
τομέα.
4.
«Τοπικά
στοιχεία του
συστήματος Galileo»:
τοπικοί μηχανισμοί
που παρέχουν
στους χρήστες
των σημάτων
δορυφορικής
πλοήγησης και
χρονοπροσδιορισμού
του Galileo
πληροφορίες,
επιπλέον
εκείνων που
λαμβάνονται
από τον κύριο
χρησιμοποιούμενο
σχηματισμό
δορυφόρων. Για
την επίτευξη
πρόσθετων
επιδόσεων, τα
τοπικά
στοιχεία είναι
δυνατόν να
εγκαθίστανται
σε
αερολιμένες,
θαλάσσιους
λιμένες και σε
αστικές ή
άλλες
γεωγραφικά
δύσκολες
περιοχές. Το Galileo
θα προσφέρει
μοντέλα
γενικής χρήσης
για τα τοπικά
στοιχεία.
5.
«Εξοπλισμός
δορυφορικής
πλοήγησης,
εντοπισμού θέσης
και
χρονοπροσδιορισμού»:
κάθε
εξοπλισμός απευθυνόμενος
σε μη
στρατιωτικούς
τελικούς χρήστες
που έχει
σχεδιαστεί για
τη μετάδοση,
λήψη ή επεξεργασία
σημάτων
δορυφορικής
πλοήγησης ή
χρονοπροσδιορισμού,
με σκοπό την
παροχή
υπηρεσίας ή τη
λειτουργία με
περιφερειακή
επέκταση.
6.
«Κρατικά
ρυθμιζόμενη
υπηρεσία» (PRS):
υπηρεσία παρεχόμενη
από το σύστημα
που
δημιουργήθηκε
στο πλαίσιο
του
προγράμματος
Galileo, η οποία
περιορίζεται
σε
εγκεκριμένους
κρατικούς χρήστες
για
εμπιστευτικού
χαρακτήρα
εφαρμογές που
απαιτούν
αποτελεσματικό
έλεγχο
πρόσβασης και
υψηλό επίπεδο
συνεχούς
παροχής της
υπηρεσίας.
7.
«Ρυθμιστικό
μέτρο»: κάθε
νόμος,
κανονισμός,
πολιτική,
κανόνας, διαδικασία,
απόφαση ή άλλη
παρεμφερής
διοικητική πράξη
ενός μέρους.
8.
«Διαλειτουργικότητα»:
η δυνατότητα
των παγκόσμιων
και
περιφερειακών
δορυφορικών
συστημάτων και
επαυξήσεων,
καθώς και των
υπηρεσιών που
παρέχουν, να
χρησιμοποιούνται
από κοινού για
να παρέχονται
καλύτερες
δυνατότητες σε
επίπεδο
χρήστη, απ’ ό,τι
αν βασίζονταν
μόνο στην
ανοιχτή
υπηρεσία ενός
συστήματος.
9.
«Διανοητική
ιδιοκτησία»:
κατά την
έννοια του
άρθρου 2 σημείο
viii) της σύμβασης
της
Στοκχόλμης,
της 14ης Ιουλίου
1967, περί ιδρύσεως
παγκόσμιου
οργανισμού
πνευματικής
ιδιοκτησίας.
10.
«Διαβαθμισμένες
πληροφορίες»:
πληροφορίες,
σε οποιαδήποτε
μορφή, οι
οποίες
απαιτείται να
προφυλάσσονται
από
οποιαδήποτε
άνευ αδείας
κοινολόγηση
που ενδέχεται
να βλάψει σε
διάφορους
βαθμούς τα
ζωτικά
συμφέροντα,
συμπεριλαμβανομένης
της εθνικής
ασφάλειας, των Μερών
ή μεμονωμένων
κρατών μελών.
Οι διαβαθμισμένες
πληροφορίες
επισημαίνονται
με κατάλληλη
σήμανση
διαβάθμισης.
Οι πληροφορίες
αυτές λαμβάνουν
διαβάθμιση
σύμφωνα με
τους ισχύοντες
νόμους και
κανονισμούς
και πρέπει να
προστατεύονται
από το
ενδεχόμενο να
θιγεί η
εμπιστευτικότητα,
η ακεραιότητα
ή η διαθεσιμότητά
τους.
Άρθρο 3
Αρχές
συνεργασίας
Τα
Μέρη συμφωνούν
να εφαρμόζουν
τις ακόλουθες
αρχές στις
δραστηριότητες
συνεργασίας
που καλύπτει η
παρούσα
συμφωνία:
1. Αμοιβαίο
όφελος στη
βάση της
συνολικής
εξισορρόπησης
μεταξύ
δικαιωμάτων
και
υποχρεώσεων,
συμπεριλαμβανομένων
των
συνεισφορών
και της
πρόσβασης σε
όλες τις
υπηρεσίες, που
καθορίζονται
στο άρθρο 15.
2. Αμοιβαίες
δυνατότητες
συμμετοχής σε
δραστηριότητες
συνεργασίας σε
έργα των GNSS της
Ευρωπαϊκής
Ένωσης και της Ελβετίας.
3.
Έγκαιρη
ανταλλαγή
πληροφοριών
που είναι
δυνατό να
επηρεάσουν τις
δραστηριότητες
συνεργασίας.
4.
Επαρκής και
αποτελεσματική
προστασία των
δικαιωμάτων
διανοητικής
ιδιοκτησίας
όπως αναφέρεται
στο άρθρο 9 της
παρούσας
συμφωνίας.
5.
Ελευθερία
παροχής
υπηρεσιών
δορυφορικής
πλοήγησης στις
επικράτειες
των Μερών.
6.
Απεριόριστες
εμπορικές
συναλλαγές
αγαθών ευρωπαϊκών
GNSS στις
επικράτειες
των
συμβαλλόμενων
Μερών.
II.
ΔΙΑΤΑΞΕΙΣ
ΣΧΕΤΙΚΑ ΜΕ ΤΗ
ΣΥΝΕΡΓΑΣΙΑ 
Άρθρο 4
Δραστηριότητες
συνεργασίας
1. Οι
τομείς των
δραστηριοτήτων
συνεργασίας
στη δορυφορική
πλοήγηση και
τον
χρονοπροσδιορισμό
είναι κυρίως
το ραδιοφάσμα,
η επιστημονική
έρευνα και
εκπαίδευση, οι
προμήθειες, η
βιομηχανική
συνεργασία, τα
δικαιώματα διανοητικής
ιδιοκτησίας, ο
έλεγχος των
εξαγωγών, η ανάπτυξη
των εμπορικών
συναλλαγών και
της αγοράς, τα
πρότυπα, η
πιστοποίηση
και τα
ρυθμιστικά
μέτρα, η
ασφάλεια, η
ανταλλαγή
διαβαθμισμένων
πληροφοριών,
οι ανταλλαγές
προσωπικού και
η πρόσβαση σε υπηρεσίες.
Τα Μέρη
μπορούν να
τροποποιήσουν
τον κατάλογο
με τους τομείς,
σύμφωνα με το
άρθρο 25 της
παρούσας συμφωνίας.

2. Η
παρούσα
συμφωνία δεν
επηρεάζει τη
θεσμική αυτονομία
της Ευρωπαϊκής
Ένωσης όσον
αφορά τη ρύθμιση
των ευρωπαϊκών
προγραμμάτων GNSS
ούτε τη δομή που
έχει
καθιερωθεί από
την Ευρωπαϊκή
Ένωση για τους
σκοπούς της
λειτουργίας
των ευρωπαϊκών
προγραμμάτων GNSS.
Η παρούσα
συμφωνία δεν
επηρεάζει επίσης
τα ρυθμιστικά
μέτρα που
εφαρμόζονται
προς εκπλήρωση
δεσμεύσεων μη
διάδοσης,
ελέγχου των
εξαγωγών,
ελέγχου των
άυλων
μεταφορών
τεχνολογίας,
ούτε και τα μέτρα
εθνικής
ασφάλειας.
3. Με
την επιφύλαξη
των ισχυόντων
ρυθμιστικών
μέτρων, τα Μέρη
ενθαρρύνουν,
στο μέγιστο
δυνατό βαθμό,
τις
δραστηριότητες
συνεργασίας
δυνάμει της παρούσας
συμφωνίας για
την παροχή
συγκρίσιμων
δυνατοτήτων
συμμετοχής
στις
δραστηριότητές
τους στους
τομείς που
απαριθμούνται
στην παράγραφο
1.
Άρθρο 5
Ραδιοφάσμα
1. Τα
Μέρη συμφωνούν
να συνεχίσουν
τη συνεργασία
και την
αμοιβαία
υποστήριξη σε
θέματα
ραδιοφάσματος,
στο πλαίσιο
της Διεθνούς
Ένωσης Τηλεπικοινωνιών
(στη συνέχεια «ITU»),
λαμβάνοντας
υπόψη το
«Μνημόνιο
συνεννόησης
σχετικά με τη
διαχείριση των
πρωτοκόλλων
της ITU» σχετικά με
το σύστημα υπηρεσιών
δορυφορικής
ραδιοπλοήγησης
Galileo, το οποίο υπεγράφη
στις 5
Νοεμβρίου 2004.
2.
Στο πλαίσιο αυτό,
τα Μέρη
ανταλλάσσουν
πληροφορίες
σχετικά με τις
αιτήσεις
εκχώρησης
ραδιοσυχνοτήτων
και προστατεύουν
την επαρκή
κατανομή
ραδιοσυχνοτήτων
για το Galileo, ώστε να
διασφαλίζουν
τη
διαθεσιμότητα
των υπηρεσιών
Galileo προς όφελος
των χρηστών
παγκοσμίως
και, κυρίως,
στην Ελβετία
και την
Ευρωπαϊκή
Ένωση.
3.
Επίσης, τα Μέρη
αναγνωρίζουν
ότι είναι
σημαντικό να
προστατεύεται
το φάσμα
ραδιοπλοήγησης
από διακοπές
και
παρεμβολές.
Προς τον σκοπό
αυτό, τα Μέρη
εντοπίζουν
πηγές
παρεμβολών και
αναζητούν αμοιβαία
αποδεκτές
λύσεις για την
αντιμετώπιση
των παρεμβολών
αυτών.
4.
Κανένα
στοιχείο της
παρούσας
συμφωνίας δεν
μπορεί να
νοηθεί ως ότι
επιτρέπει
παρέκκλιση από
τις
εφαρμοστέες
διατάξεις της
ΔΕΤ,
συμπεριλαμβανομένων
των κανονισμών
της ΔΕΤ για το
ραδιοφάσμα.
Άρθρο 6
Επιστημονική
έρευνα και
εκπαίδευση
1. Τα
Μέρη προωθούν
κοινές
ερευνητικές
και εκπαιδευτικές
δραστηριότητες
στον τομέα του
ευρωπαϊκού GNSS
μέσω
ερευνητικών
προγραμμάτων
της Ευρωπαϊκής
Ένωσης και της
Ελβετίας και
άλλων σχετικών
προγραμμάτων
των Μερών. Οι
κοινές ερευνητικές
δραστηριότητες
πρέπει να
συμβάλλουν
στον σχεδιασμό
των
μελλοντικών
εφαρμογών του ευρωπαϊκού
GNSS.
2. Τα
Μέρη συμφωνούν
να
προσδιοριστεί
κατάλληλος μηχανισμός
που θα
εξασφαλίζει
αποτελεσματικές
επαφές και
συμμετοχή στα
συναφή
ερευνητικά
προγράμματα.
Άρθρο 7
Σύναψη
δημόσιων
συμβάσεων
1.
Για αγορές που
αφορούν τα
ευρωπαϊκά
προγράμματα GNSS,
τα Μέρη
εφαρμόζουν τις
δεσμεύσεις
τους στο πλαίσιο
της συμφωνίας
για τις
δημόσιες
συμβάσεις (στη
συνέχεια «ΣΔΣ»)
του Παγκοσμίου
Οργανισμού
Εμπορίου (στη
συνέχεια «ΠΟΕ»)
και στο
πλαίσιο της
συμφωνίας της
21ης Ιουνίου 1999
μεταξύ της
Ευρωπαϊκής
Κοινότητας και
της Ελβετικής
Συνομοσπονδίας
σχετικά με
ορισμένες πτυχές
που αφορούν
τις δημόσιες
συμβάσεις.
2. Με
την επιφύλαξη
του άρθρου
ΧΧΙΙΙ της ΣΔΣ
(άρθρο ΙΙΙ της
αναθεωρημένης
ΣΔΣ), οι
ελβετικοί
φορείς έχουν
δικαίωμα
συμμετοχής σε
προμήθειες για
την παροχή
υπηρεσιών
σχετικών με τα
ευρωπαϊκά
προγράμματα GNSS.
Άρθρο 8
Βιομηχανική
συνεργασία
Τα
Μέρη
ενθαρρύνουν
και στηρίζουν
τη συνεργασία μεταξύ
των
βιομηχανιών
των Μερών, συμπεριλαμβανομένης
της σύστασης
κοινών επιχειρήσεων
και της
συμμετοχής της
Ελβετίας σε
σχετικές
ευρωπαϊκές
βιομηχανικές
ενώσεις, καθώς
και της
συμμετοχής της
Ευρωπαϊκής
Ένωσης σε
σχετικές ελβετικές
βιομηχανικές
ενώσεις, με
σκοπό την καλή
λειτουργία των
ευρωπαϊκών
συστημάτων
δορυφορικής
πλοήγησης και την
προώθηση της
χρήσης και
ανάπτυξης
εφαρμογών και
υπηρεσιών του
Galileo.
Άρθρο 9
Δικαιώµατα
διανοητικής
ιδιοκτησίας
Προς
διευκόλυνση
της
βιομηχανικής
συνεργασίας, τα
Μέρη
παραχωρούν
δικαιώματα
διανοητικής
ιδιοκτησίας
στα πεδία και
τους τομείς
που συνδέονται
με την
ανάπτυξη και
την
εκμετάλλευση
των ευρωπαϊκών
GNSS και
εξασφαλίζουν
την κατάλληλη
και αποτελεσματική
προστασία των
δικαιωμάτων
αυτών, σύμφωνα
με τα
υψηλότερα
διεθνή
πρότυπα, όπως
έχουν καθοριστεί
στη «Συμφωνία
για τα
δικαιώματα
πνευματικής
ιδιοκτησίας
στον τομέα του
εμπορίου (TRIPS)» του
ΠΟΕ, συμπεριλαμβανομένων
αποτελεσματικών
μέσων επιβολής
των προτύπων
αυτών.
Άρθρο 10
Έλεγχος
εξαγωγών
1.
Για να
εξασφαλιστεί η
εφαρμογή
ενιαίας
πολιτικής από
τα Μέρη όσον
αφορά τον
έλεγχο των
εξαγωγών και
τη μη διάδοση
σχετικά με τα
ευρωπαϊκά
προγράμματα GNSS, η
Ελβετία
θεσπίζει
έγκαιρα και
εφαρμόζει,
εντός της
δικαιοδοσίας
της και
σύμφωνα με την
εθνική
νομοθεσία και
διαδικασίες
της, μέτρα για
τον έλεγχο των
εξαγωγών και
τη μη διάδοση
τεχνολογιών,
δεδομένων και
στοιχείων που
έχουν
σχεδιαστεί ή
τροποποιηθεί
ειδικά για τα
ευρωπαϊκά
προγράμματα GNSS.
Τα μέτρα αυτά
παρέχουν
κάποιο βαθμό
ελέγχου των
εξαγωγών και
μη διάδοσης
ισοδύναμο με
αυτόν που
εφαρμόζεται
στην Ευρωπαϊκή
Ένωση. 
2. Σε
περίπτωση που
δεν είναι
δυνατόν να
επιτευχθεί
ισοδύναμος
βαθμός ελέγχου
των εξαγωγών
και μη διάδοσης,
ισχύει η
διαδικασία του
άρθρου 22.
Άρθρο 11
Ανάπτυξη του
εμπορίου και
της αγοράς
1. Τα
Μέρη
ενθαρρύνουν το
εμπόριο και
τις επενδύσεις
στις υποδομές και
τον εξοπλισμό δορυφορικής
πλοήγησης της
Ευρωπαϊκής
Ένωσης και της
Ελβετίας,
συμπεριλαμβανομένων
τοπικών στοιχείων
και εφαρμογών
σχετικών με τα
ευρωπαϊκά προγράμματα
GNSS.
2.
Προς τον σκοπό
αυτό, τα Μέρη
αναβαθμίζουν
το επίπεδο
ενημέρωσης του
κοινού σχετικά
με τις
δραστηριότητες
δορυφορικής πλοήγησης
του Galileo,
εντοπίζουν
δυνητικούς
φραγμούς ανάπτυξης
των εφαρμογών GNSS
και λαμβάνουν
τα κατάλληλα
μέτρα για τη
διευκόλυνση
της ανάπτυξης
αυτής.
3.
Για τον
προσδιορισμό
των αναγκών
των χρηστών και
για την
αποτελεσματική
αντιμετώπισή
τους, οι φορείς
των Μερών
μπορούν να
χρησιμοποιούν
το μελλοντικό
«Φόρουμ
Χρηστών GNSS».
4. Η
παρούσα
συμφωνία δεν
θίγει τα
δικαιώματα και
τις
υποχρεώσεις
των Μερών στο πλαίσιο
της συμφωνίας
για την ίδρυση
του ΠΟΕ.
Άρθρο 12
Πρότυπα,
τυποποίηση και
ρυθμιστικά
μέτρα
1.
Αναγνωρίζοντας
την αξία του
συντονισμού
των προσεγγίσεων
στα διεθνή
φόρα
τυποποίησης
και πιστοποίησης,
όσον αφορά τις
υπηρεσίες
παγκόσμιας δορυφορικής
πλοήγησης, τα
Μέρη
συμφωνούν,
ιδίως, να
υποστηρίζουν
από κοινού την
ανάπτυξη
προτύπων του Galileo
και της EGNOS και να
προωθούν την
εφαρμογή τους
παγκοσμίως,
δίνοντας
έμφαση στη
διαλειτουργικότητα
με άλλα
συστήματα GNSS.
Ένας
από τους
στόχους του
συντονισμού
είναι να
προωθηθεί η
ευρεία και
καινοτόμος
χρήση των
υπηρεσιών Galileo
για ανοικτές
και εμπορικές
υπηρεσίες και
για υπηρεσίες
που αφορούν
την ασφάλεια
της ανθρώπινης
ζωής, ως
παγκόσμιου
προτύπου
πλοήγησης και
χρονοπροσδιορισμού.
Τα Μέρη
συμφωνούν να δημιουργήσουν
ευνοϊκές
συνθήκες για
την ανάπτυξη
των εφαρμογών
Galileo.
2.
Κατά συνέπεια,
για την
προώθηση και
την υλοποίηση
των στόχων της
παρούσας
συμφωνίας, τα
Μέρη συνεργάζονται,
με τον
ενδεδειγμένο
τρόπο, σε όλα τα
θέματα που
σχετίζονται με
το GNSS, τα οποία ανακύπτουν
ιδίως στη
Διεθνή
Οργάνωση
Πολιτικής Αεροπορίας,
στον Διεθνή
Ναυτιλιακό
Οργανισμό και στην
ITU.
3. Τα
Μέρη μεριμνούν
ώστε τα μέτρα
που συνδέονται
με τα τεχνικά
πρότυπα, την
πιστοποίηση
και τις απαιτήσεις
και
διαδικασίες
αδειοδότησης
που αφορούν το
ευρωπαϊκό GNSS να
μην αποτελούν
περιττούς
φραγμούς στις
συναλλαγές. Οι
εθνικές
υποχρεώσεις
βασίζονται σε
αντικειμενικά,
αμερόληπτα,
προκαθορισμένα
και διαφανή
κριτήρια.
4. Τα
Μέρη λαμβάνουν
τα αναγκαία
ρυθμιστικά
μέτρα ώστε να
επιτρέψουν την
πλήρη αξιοποίηση
δεκτών και του
επίγειου και
του
διαστημικού τμήματος
του Galileo στα εδάφη
που υπάγονται
στη δικαιοδοσία
τους. Από αυτή
την άποψη, η
Ελβετία
εξασφαλίζει
στο Galileo
μεταχείριση
όχι λιγότερο
ευνοϊκή από εκείνη
που
εξασφαλίζει σε
οποιαδήποτε
άλλα παρόμοια
συστήματα
υπηρεσιών
δορυφορικής
ραδιοπλοήγησης.
Άρθρο 13
Ασφάλεια
1. Με
σκοπό την
προστασία των
ευρωπαϊκών
προγραμμάτων GNSS
έναντι
απειλών, όπως η
κατάχρηση, οι
παρεμβολές, οι
διακοπές και
οι κακόβουλες
πράξεις, τα Μέρη
λαμβάνουν όλα
τα εφικτά
μέτρα για να
εξασφαλίσουν
τη συνέχεια
και την
ασφάλεια των
υπηρεσιών
δορυφορικής
πλοήγησης και
των συναφών
υποδομών στο
έδαφός τους, με
την επιφύλαξη
του άρθρου 4
παράγραφος 2.
2.
Στο πλαίσιο
αυτό, η Ελβετία
θεσπίζει
έγκαιρα και εφαρμόζει,
εντός της
δικαιοδοσίας
της και
σύμφωνα με την
εθνική
νομοθεσία και
τις διαδικασίες
της, μέτρα που
να
εξασφαλίζουν
ισοδύναμο
βαθμό
ασφάλειας και
προστασίας με
τον εφαρμοστέο
στην Ευρωπαϊκή
Ένωση, όσον
αφορά την
προστασία, τον
έλεγχο και τη
διαχείριση
ευαίσθητων
περιουσιακών
στοιχείων,
πληροφοριών
και
τεχνολογιών
των ευρωπαϊκών
προγραμμάτων GNSS
κατά απειλών
και
ανεπιθύμητης
διάδοσης.
3. Σε
περίπτωση που
δεν είναι
δυνατόν να
επιτευχθεί
ισοδύναμος
βαθμός
ασφάλειας,
ισχύει η
διαδικασία του
άρθρου 22.
Άρθρο 14
Ανταλλαγή
διαβαθμισμένων
πληροφοριών
1. Η
ανταλλαγή και
η προστασία
διαβαθμισμένων
πληροφοριών
της Ευρωπαϊκής
Ένωσης
πραγματοποιείται
σύμφωνα με τη
συμφωνία περί
ασφάλειας,
καθώς και τις
εκτελεστικές
συμφωνίες της
συμφωνίας περί
ασφάλειας.
2. Η
Ελβετία
επιτρέπεται να
ανταλλάσσει διαβαθμισμένες
πληροφορίες με
εθνική σήμανση
διαβάθμισης
σχετικά με τα
ευρωπαϊκά
προγράμματα GNSS με
εκείνα τα
κράτη μέλη της
Ευρωπαϊκής
Ένωσης με τα
οποία έχει
συνάψει
διμερείς
συμφωνίες προς
τον σκοπό αυτό.
3. Τα
Μέρη
επιδιώκουν να
υιοθετήσουν
πλήρες και συνεκτικό
νομικό πλαίσιο
το οποίο δίνει
τη δυνατότητα
σε όλα τα Μέρη
της παρούσας
συμφωνίας να
ανταλλάσσουν
διαβαθμισμένες
πληροφορίες
που αφορούν το
πρόγραμμα Galileo.
Άρθρο 15
Πρόσβαση σε
υπηρεσίες
Η
Ελβετία έχει
πρόσβαση σε
όλες τις
ευρωπαϊκές υπηρεσίες
GNSS που
υπόκεινται
στην παρούσα
συμφωνία και
στην ΚΡΥ που
υπόκειται σε
χωριστή
συμφωνία ΚΡΥ. 
Η
Ελβετία έχει
εκφράσει
ενδιαφέρον για
την ΚΡΥ, την
οποία θεωρεί
σημαντικό
στοιχείο της
συμμετοχής της
στα ευρωπαϊκά
προγράμματα GNSS.
Τα Μέρη καταβάλλουν
προσπάθειες
για τη σύναψη
συμφωνίας ΚΡΥ,
ώστε να εξασφαλιστεί
η συμμετοχή
της Ελβετίας
στην ΚΡΥ
αμέσως μόλις η
Ελβετία
υποβάλει
σχετικό αίτημα
και ολοκληρωθεί
η διαδικασία
που
προβλέπεται
στο άρθρο 218 της
Συνθήκης για
τη λειτουργία
της Ευρωπαϊκής
Ένωσης.
Άρθρο 16
Συμμετοχή
στον Οργανισμό
ευρωπαϊκού GNSS
Η
Ελβετία έχει
δικαίωμα
συμμετοχής
στον Οργανισμό
ευρωπαϊκού GNSS
υπό τους όρους
που θα
καθοριστούν με
συμφωνία
μεταξύ της
Ευρωπαϊκής
Ένωσης και της Ελβετίας.
Οι εν λόγω
διαπραγματεύσεις
θα αρχίσουν
αμέσως μόλις υποβληθεί
σχετικό αίτημα
από την
Ελβετία και
ολοκληρωθούν
οι αναγκαίες
διαδικασίες
από την πλευρά
της Ευρωπαϊκής
Ένωσης.
Άρθρο 17
Συμμετοχή σε
επιτροπές
Εκπρόσωποι
της Ελβετίας
καλούνται να
συμμετάσχουν
ως παρατηρητές
στις επιτροπές
που έχουν θεσπιστεί
για τη
διαχείριση,
την ανάπτυξη
και την
υλοποίηση των
δραστηριοτήτων
στο πλαίσιο
των ευρωπαϊκών
προγραμμάτων GNSS,
σύμφωνα με
τους σχετικούς
κανόνες και
τις
διαδικασίες,
χωρίς να
διαθέτουν
δικαίωμα ψήφου.
Συμπεριλαμβάνεται,
συγκεκριμένα,
η συμμετοχή
στην επιτροπή
του
προγράμματος GNSS
και στο
συμβούλιο
ασφάλειας GNSS,
όπως επίσης
και στις
σχετικές
ομάδες εργασίας
και τις ομάδες
ειδικού
σκοπού. 
ΙΙΙ.
ΟΙΚΟΝΟΜΙΚΕΣ
ΔΙΑΤΑΞΕΙΣ
Άρθρο 18
Χρηματοδότηση
Η
Ελβετία
συμβάλλει στη
χρηματοδότηση
των ευρωπαϊκών
προγραμμάτων GNSS.
Η συμβολή της
Ελβετίας
υπολογίζεται
βάσει του συντελεστή
αναλογικότητας,
ο οποίος
προκύπτει από
τον καθορισμό
του λόγου του
ακαθάριστου
εγχώριου
προϊόντος της
Ελβετίας, σε
τιμές αγοράς,
και του
αθροίσματος
των
ακαθάριστων
εγχώριων
προϊόντων, σε
τιμές αγοράς,
των κρατών
μελών της
Ευρωπαϊκής
Ένωσης.
Για
την περίοδο 2008-2013, η
χρηματοδοτική
συνεισφορά της
Ελβετίας στα
ευρωπαϊκά
προγράμματα GNSS
ανέρχεται σε
80 050 870 ευρώ.
Το
ποσό αυτό
καταβάλλεται
ως εξής:
2012:
20 000 000 ευρώ
2013:
40 000 000 ευρώ
2014:
20 050 870 ευρώ
Για
την περίοδο 2014
και τις
ακόλουθες, η
συνεισφορά της
Ελβετίας
καταβάλλεται
ετησίως.
IV. ΤΕΛΙΚΕΣ
ΔΙΑΤΑΞΕΙΣ.
Άρθρο 19
Ευθύνη
Αφού
η Ελβετία δεν
θα είναι ο
ιδιοκτήτης του
ευρωπαϊκού GNSS,
δεν φέρει
οποιαδήποτε
ευθύνη που
απορρέει από την
ιδιότητα του
ιδιοκτήτη.
Άρθρο 20
Μεικτή
επιτροπή
1.
Θεσπίζεται
μεικτή
επιτροπή,
γνωστή ως
«Επιτροπή GNSS
Ευρωπαϊκής
Ένωσης/Ελβετίας»·
απαρτίζεται
από εκπροσώπους
των Μερών και
είναι αρμόδια
για τη διαχείριση
και την ορθή
εφαρμογή της
παρούσας
συμφωνίας. Για
τον σκοπό αυτό
εκπονεί
συστάσεις.
Λαμβάνει αποφάσεις
στις
περιπτώσεις
που
προβλέπονται
στην παρούσα
συμφωνίας· η
εκτέλεση των
αποφάσεων αυτών
πραγματοποιείται
από τα Μέρη
σύμφωνα με
τους ίδιους
αυτών κανόνες.
Η μεικτή
επιτροπή
αποφασίζει
κοινή συναινέσει.
2. Η
μεικτή
επιτροπή
καταρτίζει τον
εσωτερικό κανονισμό
της που
περιλαμβάνει,
μεταξύ άλλων,
διατάξεις για
τη σύγκληση
συνεδριάσεων,
τον ορισμό του προέδρου
της και τη
θητεία του.
3. Η
μεικτή
επιτροπή
συνέρχεται
ανάλογα με τις
ανάγκες. Η
Ευρωπαϊκή Ένωση
ή η Ελβετία
μπορούν να
ζητήσουν
σύγκληση συνεδρίασης.
Η μεικτή
επιτροπή
συνεδριάζει
εντός 15 ημερών
μετά την
αίτηση που
αναφέρεται στο
άρθρο 22 παράγραφος
2.
4. Η
μεικτή
επιτροπή
μπορεί να
αποφασίσει να
συγκροτήσει
οιαδήποτε
ομάδα εργασίας
ή εμπειρογνωμόνων
που θα την
επικουρεί στην
περάτωση των
καθηκόντων
της.
5. Η
μεικτή
επιτροπή
μπορεί να
αποφασίσει
τροποποίηση
του
παραρτήματος.
Άρθρο 21
Διαβουλεύσεις
1.
Για την ορθή
εκτέλεση της
παρούσας
συμφωνίας, τα Μέρη
προβαίνουν
τακτικά σε
ανταλλαγές
πληροφοριών
και, κατόπιν
αιτήματος ενός
εξ αυτών, σε
διαβουλεύσεις
στο πλαίσιο
της μεικτής
επιτροπής.
2. Τα
Μέρη
διαβουλεύονται
αμέσως,
κατόπιν
αιτήματος ενός
εξ αυτών, για
οποιοδήποτε
ζήτημα
ανακύψει
σχετικά με την
ερμηνεία ή την
εφαρμογή της
παρούσας
συμφωνίας.
Άρθρο 22
Μέτρα
διασφάλισης
1. Κάθε
Μέρος, ύστερα
από
διαβούλευση
στο πλαίσιο της
μεικτής
επιτροπής,
μπορεί να
λάβει τα
ενδεικνυόμενα
μέτρα
διασφάλισης,
συμπεριλαμβανομένης
της αναστολής
μίας ή
περισσότερων
δραστηριοτήτων
συνεργασίας,
εάν
διαπιστώσει
ότι δεν εξασφαλίζεται
πλέον μεταξύ
των Μερών
ισοδύναμος βαθμός
ελέγχου των
εξαγωγών ή
ασφάλειας.
Όταν κάποια
καθυστέρηση
ενδέχεται να
θέσει σε κίνδυνο
την ορθή
λειτουργία του
GNSS, μπορούν να
λαμβάνονται
προσωρινά
μέτρα
ασφάλειας,
χωρίς προηγούμενη
διαβούλευση,
υπό την
προϋπόθεση
ότι, αμέσως
μετά τη λήψη
αυτών των μέτρων,
διεξάγονται
διαβουλεύσεις. 
2.
Το πεδίο
εφαρμογής και
η διάρκεια των
προαναφερθέντων
μέτρων πρέπει
να
περιοριστούν
σε ό,τι είναι
αναγκαίο για
να ρυθμιστεί η
κατάσταση και
για να εξασφαλιστεί
η ορθή
ισορροπία
μεταξύ των
δικαιωμάτων
και των υποχρεώσεων
που απορρέουν
από την
παρούσα
συμφωνία. Το
άλλο Μέρος
μπορεί να
ζητήσει από τη
μεικτή επιτροπή
να προβεί σε
διαβουλεύσεις
όσον αφορά την
αναλογικότητα
αυτών των
μέτρων. Εάν
η επίλυση της
διαφοράς δεν
είναι δυνατή
εντός 6 μηνών, η
διαφορά μπορεί
να αναπεμφθεί
από κάθε Μέρος για
δεσμευτική
διαιτησία,
σύμφωνα με τη
διαδικασία που
ορίζεται στο
παράρτημα.
Κανένα θέμα
ερμηνείας των
διατάξεων της
παρούσας
συμφωνίας,
πανομοιότυπων
με τις
αντίστοιχες διατάξεις
του δικαίου
της Ευρωπαϊκής
Ένωσης, δεν
μπορεί να ρυθμιστεί
στο πλαίσιο
αυτό.
Άρθρο 23
Επίλυση
διαφορών
Με
την επιφύλαξη
του άρθρου 22,
κάθε διαφορά
που αφορά την
ερμηνεία ή την
εφαρμογή της
παρούσας συμφωνίας
διευθετείται
με
διαβουλεύσεις
στο πλαίσιο της
μεικτής
επιτροπής.
Άρθρο 24
Παραρτήματα
Τα
παραρτήματα
της παρούσας
συμφωνίας
αποτελούν
αναπόσπαστο
μέρος αυτής. 
Άρθρο 25
Αναθεώρηση
Η
συμφωνία
δύναται να
τροποποιηθεί
και να επεκταθεί
ανά πάσα
στιγμή κατόπιν
αμοιβαίας
συμφωνίας μεταξύ
των Μερών. 
Άρθρο 26
Λήξη
1. Η
Ευρωπαϊκή
Ένωση ή η
Ελβετία
μπορούν να
τερματίσουν
την παρούσα
συμφωνία με
σχετική
κοινοποίηση
προς το άλλο
Μέρος. Η
παρούσα
συμφωνία παύει
να ισχύει έξι
μήνες μετά την
ημερομηνία της
εν λόγω κοινοποίησης.
2. Η
λήξη της
παρούσας
συμφωνίας δεν
θίγει την ισχύ
ή τη διάρκεια
τυχόν
διευθετήσεων
που έχουν
γίνει βάσει
αυτής, ούτε
τυχόν ειδικά
δικαιώματα και
υποχρεώσεις
που έχουν
προκύψει στον
τομέα των
δικαιωμάτων
διανοητικής
ιδιοκτησίας.
3. Σε
περίπτωση
λήξης της
παρούσας
συμφωνίας, η
μεικτή
επιτροπή υποβάλει
πρόταση που θα
επιτρέπει στα
Μέρη να διευθετήσουν
κάθε θέμα που
εκκρεμεί,
συμπεριλαμβανομένων
των
δημοσιονομικών
επιπτώσεων,
λαμβάνοντας υπόψη
την αρχή «κατά
χρονική
αναλογία» (pro rata temporis). 
Άρθρο 27
Έναρξη
ισχύος
1. Η
παρούσα
συμφωνία
εγκρίνεται από
τα Μέρη
σύμφωνα με τις
εσωτερικές
διαδικασίες
τους. Η παρούσα
συμφωνία
αρχίζει να
ισχύει την
πρώτη ημέρα
του δεύτερου
μήνα μετά την
ημερομηνία της
τελευταίας
κοινοποίησης
έγκρισης. 
2.
Κατά
παρέκκλιση της
παραγράφου 1, η
Ελβετία και η Ευρωπαϊκή
Ένωση, όσον
αφορά στοιχεία
που εμπίπτουν
στην αρμοδιότητά
τους,
συμφωνούν να
εφαρμόζουν
προσωρινά την
παρούσα
συμφωνία από
την πρώτη
ημέρα του μήνα
που έπεται της
ημερομηνίας
της δεύτερης
κοινοποίησης,
με την οποία θα
επιβεβαιώνεται
η ολοκλήρωση
των διαδικασιών
που
απαιτούνται
για τον σκοπό
αυτό. 
3. Η
παρούσα
συμφωνία
συνάπτεται για
απεριόριστο χρονικό
διάστημα. 
4. Η
παρούσα
συμφωνία
συντάσσεται
εις διπλούν
στην αγγλική,
βουλγαρική,
γαλλική,
γερμανική,
δανική, ελληνική,
εσθονική,
ισπανική,
ιταλική,
λετονική,
λιθουανική,
μαλτέζικη,
ολλανδική,
ουγγρική, πολωνική,
πορτογαλική,
ρουμανική,
σλοβακική,
σλοβενική,
σουηδική,
τσεχική και
φινλανδική
γλώσσα, όλα δε τα
κείμενα είναι
εξίσου
αυθεντικά. 
--------------------------------
ΠΑΡΑΡΤΗΜΑ I
ΔΙΑΔΙΚΑΣΙΑ
ΔΙΑΙΤΗΣΙΑΣ
(1)              
Εάν μια
διαφορά
υποβληθεί σε
διαιτησία,
ορίζονται τρεις
διαιτητές,
εκτός και εάν
τα Μέρη
αποφασίσουν διαφορετικά.
(2)              
Κάθε
Μέρος ορίζει
διαιτητή εντός
30 ημερών.
(3)              
Οι δύο
ορισθέντες
διαιτητές
ορίζουν με
κοινή συμφωνία
έναν
επιδιαιτητή
που δεν είναι
υπήκοος κανενός
εκ των δύο
Μερών. Εάν οι
διαιτητές δεν
μπορούν να συμφωνήσουν,
εντός
προθεσμίας δύο
μηνών από τον
διορισμό τους,
επιλέγουν έναν
επιδιαιτητή
από έναν κατάλογο
επτά προσώπων
που έχει
καταρτίσει η
μεικτή
επιτροπή. Η
μεικτή
επιτροπή
καταρτίζει και
επικαιροποιεί
τον κατάλογο
αυτό σύμφωνα
με τον
εσωτερικό της κανονισμό.
(4)              
Εκτός και
εάν τα Μέρη
αποφασίσουν
διαφορετικά,
το διαιτητικό
δικαστήριο
καθορίζει τους
διαδικαστικούς
του κανόνες
μόνο του.
Λαμβάνει τις
αποφάσεις με
πλειοψηφία.
ΠΑΡΑΡΤΗΜΑ II
Χρηματοδοτική
συνεισφορά της
Ελβετίας στα
ευρωπαϊκά
προγράμματα GNSS
1.
Για την
περίοδο 2008-2013 η
χρηματοδοτική
συνεισφορά της
Ελβετίας στον
προϋπολογισμό
της Ευρωπαϊκής
Ένωσης για τη
συμμετοχή στα
ευρωπαϊκά
προγράμματα GNSS
καθορίζεται ως
εξής (σε ευρώ):
 2012 || 2013 || 2014 
 20 000 000 || 40 000 000 || 20 050 870 
Για
την περίοδο 2014
και τις
ακόλουθες, η
συνεισφορά της
Ελβετίας
καταβάλλεται
ετησίως.
2.
Εφαρμόζεται ο
δημοσιονομικός
κανονισμός που
ισχύει για τον
γενικό
προϋπολογισμό
των Ευρωπαϊκών
Κοινοτήτων[1], καθώς
και οι κανόνες
εφαρμογής του[2], ιδίως
όσον αφορά τη
διαχείριση της
συνεισφοράς της
Ελβετίας.
3. Τα
οδοιπορικά και
τα έξοδα
διαμονής των
εκπροσώπων και
εμπειρογνωμόνων
της Ελβετίας
στο πλαίσιο
της συμμετοχής
τους στις
συνεδριάσεις
που οργανώνει
η Επιτροπή
σχετικά με την
εφαρμογή των
προγραμμάτων
θα
επιστρέφονται
από την Επιτροπή
στην ίδια βάση
και σύμφωνα με
τις διαδικασίες
που ισχύουν
για τους
εμπειρογνώμονες
των κρατών
μελών της
Ένωσης.
4.
Μετά την
έναρξη της
προσωρινής
εφαρμογής της
παρούσας
συμφωνίας και
στην αρχή κάθε
ακόλουθου
έτους, η
Επιτροπή
απευθύνει
πρόσκληση πληρωμής
στην Ελβετία
για την
καταβολή του
ποσού που αντιστοιχεί
στη συνεισφορά
της στον
προϋπολογισμό
των
προγραμμάτων
βάσει της
παρούσας
συμφωνίας.
Η
εν λόγω
συνεισφορά
εκφράζεται σε
ευρώ και καταβάλλεται
σε τραπεζικό
λογαριασμό της
Επιτροπής σε
ευρώ.
5. Η
Ελβετία
καταβάλλει τη
συνεισφορά της
έως την 1η Απριλίου,
εάν η Επιτροπή
αποστείλει την
πρόσκληση
πληρωμής πριν
από την 1η
Μαρτίου, ή το
αργότερο έναν
μήνα μετά την
πρόσκληση, σε
περίπτωση που
η Επιτροπή
αποστείλει την
εν λόγω
πρόσκληση
αργότερα.
Οποιαδήποτε
καθυστέρηση
στην εξόφληση
της συνεισφοράς
θα συνεπάγεται
την καταβολή
τόκων από την
Ελβετία για το
ποσό που
οφείλεται κατά
την ημερομηνία
λήξης της
προθεσμίας
πληρωμής. Το
επιτόκιο
αντιστοιχεί
στο επιτόκιο της
Ευρωπαϊκής
Κεντρικής
Τράπεζας για
τις πράξεις
της σε ευρώ την
ημερομηνία
λήξης της
προθεσμίας,
προσαυξημένο
κατά 3,5%.
ΚΟΙΝΗ ΔΗΛΩΣΗ
για
τη συμμετοχή
της Ελβετίας
σε επιτροπές
Τα
συμβαλλόμενα
μέρη δηλώνουν
ότι η
συμμετοχή της
Ελβετίας σε
επιτροπές που
θεσπίζονται
στο πλαίσιο
της ΕΕ για τη
διαχείριση,
την ανάπτυξη
και την
υλοποίηση των
δραστηριοτήτων
στο πλαίσιο
των ευρωπαϊκών
προγραμμάτων GNSS,
δυνάμει του
άρθρου 17, δεν
μπορεί να
θεωρηθεί ότι
αποτελεί
προηγούμενο
για άλλες
συμφωνίες
μεταξύ της ΕΕ
και της
Ελβετίας.
[1]               Κανονισμός
(EΚ, Ευρατόμ) αριθ.
1605/2002 του
Συμβουλίου,
της 25ης Ιουνίου
2002, για τη
θέσπιση του
δημοσιονομικού
κανονισμού που
εφαρμόζεται
στο γενικό
προϋπολογισμό
των Ευρωπαϊκών
Κοινοτήτων (ΕΕ L
248 της 16.9.2002, σ. 1), όπως τροποποιήθηκε
τελευταία με
τον κανονισμό
αριθ. 1525/2007, της 17ης
Δεκεμβρίου 2007 (ΕΕ
L 343 της 27.12.2007, σ. 9).
[2]               Κανονισμός
(EΚ, Eυρατόμ) αριθ.
2342/2002 της
Επιτροπής, της
23ης Δεκεμβρίου
2002, για τη
θέσπιση
λεπτομερών
κανόνων εφαρμογής
του κανονισμού
(EΚ, Eυρατόμ) αριθ.
1605/2002 του
Συμβουλίου (ΕΕ L
357 της 31.12.2002, σ. 1), όπως
τροποποιήθηκε
τελευταία με
τον κανονισμό
(EΚ, Ευρατόμ) αριθ. 478/2007
της Επιτροπής,
της 23ης
Απριλίου 2007, (ΕΕ L 111
της 28.4.2007, σ. 13).